รัฐบาลไทย-ข่าวทำเนียบรัฐบาล-กรมเจ้าท่า คุมเข้มความปลอดภัยทางน้ำ กำชับนักท่องเที่ยวต้องสวมเสื้อชูชีพก่อนออกเรือเพื่อความปลอดภัย
วันพฤหัสบดีที่ 23 กุมภาพันธ์ 2566
กรมเจ้าท่า คุมเข้มความปลอดภัยทางน้ํา กําชับนักท่องเที่ยวต้องสวมเสื้อชูชีพก่อนออกเรือเพื่อความปลอดภัย
...
กรมเจ้าท่า คุมเข้มความปลอดภัยทางน้ํา กําชับนักท่องเที่ยวต้องสวมเสื้อชูชีพก่อนออกเรือเพื่อความปลอดภัย
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ควบคุม กํากับ และอํานวยความสะดวกและความปลอดภัยทางน้ําแก่ประชาชนและนักท่องเที่ยว โดย นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า ได้มอบหมายให้นายวิเชียร เปมานุกรรักษ์ รองอธิบดีกรมเจ้าท่า (ด้านปฏิบัติการ) กํากับ ดูแล ตรวจตราความปลอดภัยทางน้ํา เน้นย้ําประชาชนและนักท่องเที่ยวต้องสวมใส่เสื้อชูชีพขณะเดินทางทางน้ําตลอดเวลา โดยในส่วนของการท่องเที่ยวทางน้ําในภูมิภาคที่ 7 พื้นที่ภาคตะวันออกเฉียงเหนือได้มีการกํากับดูแล ควบคุม คุมเข้ม อํานวยความสะดวกและความปลอดภัยแก่ประชาชนและนักท่องเที่ยว ดังนี้
- สํานักงานเจ้าท่าภูมิภาคสาขาหนองคาย ออกตรวจตราปราบปราม ดูแลความปลอดภัยทางน้ํา บริเวณ ท่าเรือวัดพระธาตุหล้าหนอง เรือโดยสาร 7 ลํา 41 เที่ยว ผู้โดยสาร 175 คน ท่าเรือเทศบาลตําบลบึงโขงหลง เรือโดยสาร 115 ลํา 54 เที่ยว ผู้โดยสาร 659 คน ท่าเรือทะเลบัวแดง เรือโดยสาร 54 ลํา 54 เที่ยว ผู้โดยสาร 478 คน ท่าเรือด่านศุลกากรบึงกาฬ เรือโดยสาร 6 ลํา 3 เที่ยว ผู้โดยสาร 39 คน ท่าเรือศุลกากรปากชม เรือโดยสาร 5 ลําเที่ยวไป 11 เที่ยว ผู้โดยสาร 29 คน และเที่ยวกลับ 6 เที่ยว ผู้โดยสาร 58 คน
-สํานักงานเจ้าท่าภูมิภาคสาขานครราชสีมา จัดอบรม ให้ความรู้ ตาม พ.ร.บ.การเดินเรือในน่านน้ําไทย พระพุทธศักราช 2456 และข้อกฎหมายที่เกี่ยวข้อง ให้แก่ ผู้ประกอบการเรือ และผู้มีส่วนได้ส่วนเสีย พื้นที่เขื่อนลําแชะ โดยมีผู้เข้าร่วมรับฟังการอบรม จํานวน 25 คน และได้จัดชุดเจ้าหน้าที่ ออกตรวจตรา ปราบปราม ดูแลความปลอดภัยทางน้ํา โดยตรวจเรือโดยสารจํานวน 15 ลํา ตรวจความปลอดภัยตัวเรือและอุปกรณ์ประจําเรือให้มีความพร้อมในการใช้งาน อาทิเสื้อชูชีพ พวงชูชีพ มีความพร้อมในการให้บริการ พร้อมทําการประชาสัมพันธ์ ให้ความรู้ตาม พ.ร.บ. การเดินเรือในน่านน้ําไทย พระพุทธศักราช 2456 และข้อกฎหมายที่เกี่ยวข้อง บริเวณเขื่อนลําแชะ บ้านมาบกราด ต.โคกกระชาย อ.ครบุรี จ.นครราชสีมา
- สํานักงานเจ้าท่าภูมิภาคสาขาอุบลราชธานี จัดชุดเจ้าหน้าที่ ออกตรวจตราปราบปราม พื้นที่จุดจอดเรือแม่น้ําโขง ตําบลเหล่างาม ตําบลสองคอน อําเภอโพธิ์ไทร และตําบลพะลาน อําเภอนาตาล จังหวัดอุบลราชธานี ดังนี้ จุดจอดเรือสามพันโบก ตําบลเหล่างาม อําเภอโพธิ์ไทร จังหวัดอุบลราชธานี จํานวน 12 ลํา จุดจอดเรือหาดสลึง ตําบลสองคอน อําเภอโพธิ์ไทร จังหวัดอุบลราชธานี จํานวน 7 ลํา และท่าเรือปากแซง ตําบลพะลาน อําเภอนาตาล จังหวัดอุบลราชธานี จํานวน 2 ลํา รวมทั้งสิ้น 21 ลํา
พร้อมกําชับให้ผู้ประกอบการปฏิบัติตามระเบียบกฎหมายของกรมเจ้าท่าโดยเคร่งครัด และสํานักงานเจ้าท่าภูมิภาคสาขานครพนม ได้จัดอบรมบรรยายให้ความรู้เกี่ยวกับการเดินเรือเจ็ตสกี และความปลอดภัยในการสัญจรทางน้ํา โดยมีผู้เข้าอบรมจํานวน 26 คน เพื่อเตรียมความพร้อมสําหรับผู้ประกอบกิจการท่องเที่ยว ส่งเสริมการท่องเที่ยวหาดมโนภิรมย์ รวมถึงสร้างรายได้ให้ราษฎรในท้องถิ่น ให้ผู้ประกอบกิจการ และประชาชนผู้ที่สนใจในพื้นที่มีความรู้ ความสามารถ เพื่อรองรับนักท่องเที่ยวในพื้นที่ และจังหวัดใกล้เคียง ณ บริเวณหาดมโนภิรมย์ บ้านชะโนด ตําบลชะโนด อําเภอหว้านใหญ่ จังหวัดมุกดาหาร
ทั้งนี้ รักษาการอธิบดีกรมเจ้าท่า กล่าวเพิ่มเติมว่า จากมาตรการด้านความปลอดภัยทางน้ํา กรมเจ้าท่า กระทรวงคมนาคม ได้จัดเรือตรวจการณ์พร้อมเจ้าหน้าที่ ออกตรวจตรา อํานวยความสะดวก ความปลอดภัยทางน้ํา อย่างเคร่งครัด โดยเรือต้องมีอุปกรณ์ความปลอดภัยประจําเรือครบถ้วน ผู้ควบคุมเรือโดยสารต้องมีความพร้อมไม่เสพติดของมึนเมาและห้ามบรรทุกผู้โดยสารเกินอัตราที่กําหนด ท่าเรือต้องปลอดภัยมีอุปกรณ์ประจําท่าเรือ มีการประชาสัมพันธ์การสวมใส่เสื้อชูชีพ และขอให้ประชาชนและนักท่องเที่ยวปฏิบัติตามคําแนะนําของเจ้าหน้าที่ประจําท่าเรืออย่างเคร่งครัด เพื่อความปลอดภัย ทั้งนี้ หากพบเห็นความไม่ปลอดภัยทางน้ํา สามารถแจ้งสายด่วนกรมเจ้าท่า 1199 ตลอด 24 ชั่วโมง